Saint-Maurice, Švicarska
<s>Saint-Maurice je grad i općina od 4,538 stanovnika na jugozapadu Švicarske u Kantonu Valais.</s>

<s>Geografske karakteristike 
Saint-Maurice se prostire na lijevoj obali Rhône na putu za Italiju preko alpskih prijevoja udaljen od Ženevskog jezera 23 km južno.</s>

<s>Historija 
Historija tog mjesta povezana je rimskim Agaunumom castellumom podignutom za carinike.</s>

<s>Antički Agaunum</s>

<s>Prema legendi u Agaunumu se dogodilo mučeništvo Svetog Mauricija (Mavrikija) i njegovih drugova iz Tebanske legije za vladavine cara Maksimijana (286.-310.).</s><s>U Agaunumu je između 360.-370. biskup Teodul podigao je baziliku u njihovu čast, koja je postala mjesto 
hodočašća.</s>

<s>Nakon tog je 515. godine Sigismond (budući burgundski kralj), osnovao 
Opatiju Saint Maurice i poklonio joj brojne feude.</s><s>U toj opatiji je 888. okrunjen Rudolf I za burgundskog kralja.</s>

<s>Rimski Agaunum preživio je invaziju Franaka - 523., Langobarda - 574. i Saracena oko 950.</s>

<s>Saint-Maurice</s>

<s>Ime naselja Saint-Maurice prvi put je dokumentirano 1003.</s><s>Tokom 11. vijeka bio je kastelanija.</s><s>Prvi most uzvodno od Ženevskog jezera, koji premošćuje Rhônu podignut je u 12. vijeku.</s><s>Saint-Maurice je gradska prava dobio krajem 13. vijeka, kad je opasan bedemima.</s><s>Ona su potvrđena 1317. kad je imao oko 1,400 -1,800 stanovnika.</s><s>Od 1475. pa sve do 1798. bio je lokalni administrativni centar u Kantonu Valais, a od 1802. do 1810. istoimenog okruga Helvetske Republike.</s>

<s>Kako kanjon Rhône olakšava odbranu, i Saint-Maurice je odvajkada vezan uz vojsku, zbog tog je bio poligon za obuku brdske pješadije, a nakon reforme vojske vojne policije.</s><s>Čitav sistem fortifikacija podignut je u etapama od 1848. do 1892., ali su one napuštene 1995., odtad se grad preorjentirao na turizam.</s>

<s>Privreda 
Od kad je željeznica došla do grada 1860. postao je važan ranžirni kolodvor, ali je prvi industrijski pogon - cementara, podignut tek 1950. (1986. zatvoren).</s>

<s>Pobratimski gradovi</s>

<s>Saint-Maurice ima ugovore o pobratimstvu sa slijedećim gradovima;
  Saint-Maurice, Val-de-Marne, Francuska
  Saint-Alban-les-Eaux, Francuska
  Obersiggenthal, Švicarska</s>

<s>Izvori</s>

<s>Vanjske veze</s>

<s>Municipalité de St-Maurice (službene stranice)</s>

<s>Gradovi u Švicarskoj
Općine u Švicarskoj</s>

